کوئٹہ : کوئٹہ بار ایسوسی ایشن نا کنڈآن بارکھان اٹ لمہ مار تون اوار مسہ بندغ نا ملوک آ لاش و اوفتا خون نا برخلاف کوئٹہ تون اوار مچ آ بلوچستان اٹ عدالت آتا بائیکاٹ ءِ کریر و ہچ ءُ وکیل اس عدالت آتیٹی پیش بتو۔ تدوک آ دے بارکھان آن دون اسے آن رسینگوک آ لاش و اوفتا خون نا برخلاف وکلاء برادری نا کنڈآن دا گام انا برخلاف عدالت آتا بائیکاٹ نا پڑو ءِ کریسر۔ وکلاء تنظیم آک تدوک آ دے کوئٹہ نا عدالت عالیہ تون اوار ماتحت عدالت آتیٹی بائیکاٹ کرے و مچ آ صوبہ ٹی ہچ ءُ عدالت اسے ٹی ہچ ءُ وکیل اس پیش بتو۔ سانحہ بارکھان آ خان محمد مری نا اُرائی و 2 مار انا خون آ اُست ہسونی نا درشانی ءِ کرسا عدالت آتا بائیکاٹ نا پڑو ءِ کریسر و دوبہ دار آتا دزگیری آ پولیس نا بے سہبی پن کرسا سانحہ غیر جانبدار جاست و پاست انا خواست کریر۔
(آن لائن)
